CELEX: 32010R1263
Language: sl
Date: 2010-12-20 00:00:00
Title: Uredba Sveta (EU) št. 1263/2010 z dne 20. decembra 2010 o dodelitvi ribolovnih možnosti v skladu s Protokolom o določitvi ribolovnih možnosti in finančnega prispevka, ki jih zagotavlja Sporazum med Evropsko skupnostjo in Republiko Sejšeli o partnerstvu v ribiškem sektorju

30.12.2010   
            
            
               SL
            
            
               Uradni list Evropske unije
            
            
               L 345/20
            
         UREDBA SVETA (EU) št. 1263/2010
   z dne 20. decembra 2010
   o dodelitvi ribolovnih možnosti v skladu s Protokolom o določitvi ribolovnih možnosti in finančnega prispevka, ki jih zagotavlja Sporazum med Evropsko skupnostjo in Republiko Sejšeli o partnerstvu v ribiškem sektorju
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43(3) Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               3. junija 2010 je bil parafiran nov protokol (v nadaljnjem besedilu: Protokol) o določitvi ribolovnih možnosti in finančnega prispevka, ki jih zagotavlja Sporazum med Evropsko skupnostjo in Republiko Sejšeli o partnerstvu v ribiškem sektorju (1) (v nadaljnjem besedilu: Sporazum). Protokol plovilom EU zagotavlja ribolovne možnosti v vodah, nad katerimi ima Republika Sejšeli suverenost ali pristojnost glede ribištva.
            
         
               (2)
            
            
               Svet je dne 20. decembra 2010 sprejel Sklep 2010/814/EU (2) o podpisu in začasni uporabi Protokola.
            
         
               (3)
            
            
               Treba bi bilo opredeliti način dodeljevanja ribolovnih možnosti med države članice za čas trajanja Protokola.
            
         
               (4)
            
            
               V skladu s členom 10(1) Uredbe (ES) št. 1006/2008 z dne 29. septembra 2008 o dovoljenjih za ribolovne dejavnosti ribiških plovil Skupnosti zunaj voda Skupnosti in dostopu plovil tretjih držav do voda Skupnosti (3) Komisija obvesti zadevne države članice, če se zdi, da ribolovne možnosti, dodeljene Uniji v skladu s Protokolom, niso popolnoma izkoriščene. Če v roku, ki ga določi Svet, ni odgovora, to pomeni potrditev, da plovila zadevne države članice v danem obdobju ne bodo v celoti izkoristile svojih ribolovnih možnosti. Takšen rok bi bilo treba določiti.
            
         
               (5)
            
            
               Ta uredba bi morala začeti veljati dan po objavi v Uradnem listu Evropske unije in bi se morala uporabljati od 18. januarja 2011 –
            
         SPREJEL NASLEDNJO UREDBO:
   Člen 1
   1.   Ribolovne možnosti, določene v Protokolu, se med države članice dodelijo na naslednji način:
   
               (a)
            
            
               plovila z zaporno plavarico za lov tuna:
               
                           Španija
                        
                        
                           22 plovil
                        
                     
                           Francija
                        
                        
                           23 plovil
                        
                     
                           Italija
                        
                        
                           3 plovila
                        
                     
         
               (b)
            
            
               plovila s površinskim parangalom:
               
                           Španija
                        
                        
                           2 plovili
                        
                     
                           Francija
                        
                        
                           5 plovil
                        
                     
                           Portugalska
                        
                        
                           5 plovil
                        
                     
         2.   Brez poseganja v Sporazum in Protokol se uporablja Uredba (ES) št. 1006/2008.
   3.   Če zahtevki za dovoljenja za ribolov držav članic iz odstavka 1 ne izčrpajo vseh ribolovnih možnosti, ki jih določa Protokol, Komisija v skladu s členom 10 Uredbe (ES) št. 1006/2008 upošteva zahtevke za dovoljenja za ribolov katere koli druge države članice.
   Rok iz člena 10(1) navedene uredbe je deset delovnih dni.
   Člen 2
   Ta uredba začne veljati na dan po objavi v Uradnem listu Evropske unije.
   Uporablja se od 18. januarja 2011.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. decembra 2010
      
         
            Za Svet
         
         
            Predsednica
         
         J. SCHAUVLIEGE
      
   
   
      (1)  UL L 290, 20.10.2006, str. 2.
   
      (2)  UL L 345, 30.12.2010, str. 1.
   
      (3)  UL L 286, 29.10.2008, str. 33.